text: Informació sobre la cobertura sanitària dels advocats que no consteu com assegurats ni beneficiaris del sistema nacional de salut
  Incidències relacionades amb l'enviament d'una nova targeta sanitària per part del CATSALUT.
  Arran de diferents informacions facilitades per alguns col·legiats a l'ICAB i posats en contacte amb el Servei Català de la Salut (CATSALUT), s'ha constatat que alguns advocats i advocades heu rebut per error una nova targeta sanitària, amb menys prestacions respecte la que teníeu, consistent en un nivell de cobertura de "programes d'interès sanitaris DS" en lloc de la cobertura sanitària general.
  Des del CATSALUT s'ha informat recentment que ja s'ha esmenat l'error, és a dir, que ja consta als arxius el nivell de cobertura sanitària correcta – s'ha assegurat a l'ICAB que no hi ha d'haver cap problema a l'hora d'accedir a qualsevol centre o prestació sanitària pública -. Durant el mes d'octubre el CATSALUT enviarà al domicili dels advocats i advocades afectats una nova targeta.
  CATSALUT ha traslladat a l'ICAB que lamenta els possibles inconvenients que aquest error hagi pogut ocasionar als col·legiats.
  Tot i així, per poder obtenir l'acreditació definitiva a nivell de l'Estat Espanyol i tenir accés a tot el Sistema Nacional de Salut de l'Estat, cal que sol·liciteu un número d'afiliació com assegurat o beneficiari. Ho podeu realitzar a través d'una d'aquestes dues vies:
  Dirigint-vos a un Centre d'Atenció i Informació de la Seguretat Social (INSS) (http://www.seg-social.es/Internet_1/Oficinas/index.htm)
  O bé adreçant-vos al Servei d'Atenció Col·legial de l'ICAB (al carrer Mallorca, 283, de dilluns a dijous de 8h a 20h i els divendres de 9h a 15h) o bé al Servei d'Atenció Col·legial de la Ciutat de la Justícia de dilluns a divendres de 9 a 15 hores.
  Per a més informació podeu trucar al telèfon de l'ICAB, 934961880, de dilluns a dijous de 8h a 20h i els divendres de 9h a 15h o al telèfon 061 CatSalut Respon les 24 hores del dia.